Etter fjorårets lønnsforhandlinger ble det satt ned et utvalg som skulle se på temaet. Nå er partene enige og det åpnes opp for at du kan få lese avisen skjærtorsdag, 2. påskedag, 1. mai, 17. mai og 1. og 2. pinsedag, skriver frifagbevegelse.no. Fortsatt skjermes de mest sentrale helligdagene i forbindelse med påske, jul og nyttår. Avtalen mellom Fellesforbundet og MBL gjelder ut inneværende tariffperiode, det vil si til og med 31. mars 2012. – Det er da naturlig at dette blir tema ved neste tariffoppgjør.